Вячеслав Куприянов
Доброто общество

Превод от руски: Нели Пигулева, —

chitanka.info

Все още се притеснява нечистата сила

да се появи в цялата си хубост

Русалките крият под полите си

своите риби опашки

Сатирите спят

без да свалят цилиндрите от рогата си

Вампирите се бръснат ежечасно

Медузата свива

змийската си глава в раменете

чак до самото си лице

Сладководните влечуги

престижно се влачат

без да вадят от джобовете на панталоните си

своите загребващи

леви и десни

ципести лапи

Циклопите ни намигат

с отсъстващото око

Седим си в комфортната пещера

всеки си има компютър

самички

без Одисей

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.